als_Latn dik_Latn sag_Latn
Qarku i Beratit nën borë, problematika në zonat e Skraparit, zbardhet qyteti i UNESCO-s.
Reshjet e borës të rëna gjatë natës së mbrëmshme kanë përfshirë dhe Qarkun e Beratit, ndërkohë që qyteti i mbrojtur nga UNESCO është zbardhur për herë të dytë brenda këtij viti.
Dita e enjte e ka gjetur krejtësisht të bardha qytetin e një mbi një dritareve, ndërkohë që në orët e paradites qytetarët e kanë pasur të vështirë të lëvizin nëpër rrugë, pasi bora ka ngrirë në disa centimetra trashësi.
Drejtoria e Policisë së Qarkut të Beratit raportoi se aksi rrugor që lidh Beratin me Fierin, në afërsi të vendit të quajtur “Qafa e Sqepurit” ka pasur vështirësi në qarkullimin e automjeteve, të cilat kanë vënë në përdorim zinxhirët.
Dhe rruga drejt Kalasë së Beratit ka qenë sot e vështirë për t’u ngjitur si pasojë e prezencës së akullit në rrugë. E ndërsa në qytet banorët i janë gëzuar reshjeve të borës.
Vështirësi janë hasur në rrugët rurale të këtij qarku si Roshniku, Sinja, Tërpani, Potomi kalohet vetëm me zinxhirë.
Po sipas informacioneve që vijnë nga organi blu fshati Tomorric dhe Kapinovë vazhdon të jetë i bllokuar.
Në Kuçovë mësohet se të gjitha rrugët po monitorohen nga policia e qarkullimit rrugor dhe po mbahet kontakt në vazhdimësi me emergjencat dhe policia rrugore po monitoron qarkullimin e automjeteve.
/Ora News/
Të parët për lajmin e fundit. Ndiqni Oranews.tv në Facebook dhe në Twitter
Qyteti i njemije dritareve,apo qyteti i nje mbi nje dritareve?
als_Latn als_Latn als_Latn als_Latn als_Latn als_Latn als_Latn als_Latn pap_Latn als_Latn als_Latn